Paratowyd yr adnodd hwn gan Undeb yr Annibynwyr Cymraeg www.annibynwyr.org

.

Myfyrdodau’r Adfent – Dathlu Dyfodiad yr Iesu

Llinos Morris

**T4**

**Adfent 1: Sechareias**

 **.**

**Adfent 2: Mair**

****

**Adfent 3: Joseff**

****

**Adfent 4: Mair ac Elisabeth**



***Rhagfyr 25: Geni’r Iesu***

**Adfent 1: angel yn ymweld a Sechareias**

******

**) Gweddïwn**

Arglwydd Iesu,p

yn ystod yr Adfent,**i**

wrth i ni addurno ein cartrefi,

treulio amser gyda theulu a ffrindiau,

canu carolau cyfarwydd,

a chlywed unwaith eto hanes

y geni,

helpa ni i’th geisio di o’r newydd,

wrth i ni baratoi at dy ddyfodiad y Nadolig hwn. **Amen**

**ii) Darlleniad: BCN /** [**www.beibl.net**](http://www.beibl.net/) **:Luc 1:5-25; beibl.net365, diwrnod 209**

**iii) Goleuo’r gannwyll Adfent**

**iv) Gweddïwn:**

Un gannwyll wedi ei chynnau yn arwydd o obaith,

yn disgleirio yn erbyn anobaith,

yn neidio ac yn dawnsio yn y tywyllwch,

i ddweud bod Duw ar y ffordd i’n cyfarfod

ar ffurf baban mewn preseb,

yn dwyn gobaith, a llawenydd a heddwch i’r byd.

Gadewch i ni fyw mewn gobaith, byw wrth obaith,

a bod yn arwyddion gobaith

er mwyn i bawb gael gweld.

Yn enw Iesu. **Amen.**

**Adfent 2: angel yn ymweld a Mair**



**Gweddïwn:**

Dywedodd Ioan Fedyddiwr wrth y bobl i edifarhau.

Felly trown atat ti, O Dduw, i ofyn am faddeuant am ein pechodau.

Glanha ni, adfywia ni ac adnewydda ni,

fel y byddwn yn barod i ddathlu’r tymor hwn yn yr ysbryd cywir, gyda thi yng nghanol ein dathliadau. **Amen.**

**ii) Darlleniad BCN/** [**www.beibl.net**](http://www.beibl.net/) **Luc 1:26-38; beibl.net365, Diwrnod 210**

**iii) Goleuo’r gannwyll Adfent**

**iv) Gweddïwn:**

Mae’r gannwyll wedi ei chynnau yn arwydd o obaith,

yn disgleirio yn erbyn anobaith,

yn neidio ac yn dawnsio yn y tywyllwch,

i ddweud bod Duw ar y ffordd i’n cyfarfod

ar ffurf baban mewn preseb,

yn dwyn gobaith, a llawenydd

a heddwch i’r byd.

Gadewch i ni ddiolch i Dduw am ein gilydd.

Gadewch i ni garu ein gilydd,

fel y gorchmynnodd Crist.

Gadewch i ni fod yn ddilynwyr ffyddlon i Iesu,

ac yn llais er daioni yn y byd. **Amen.**

**Adfent 3: breuddwyd Joseff**



**i) Gweddïwn**

Arglwydd Iesu, wrth i gyffro’r Nadolig gynyddu, helpa ni i gofio’r rheswm dros ddathlu, yng nghanol y tinsel a’r goleuadau llachar, y siopa a’r bwyd arbennig.

Oherwydd daethost i roi llawenydd, gobaith a heddwch, a’r rhodd fwyaf un: cariad. **Amen.**

1. **Darlleniad: BCN/** [**www.beibl.net**](http://www.beibl.net/)**, Mathew 1:18-24; beibl.net365,diwrnod 212;**
2. **Goleuo’r Gannwyll Adfent**

**iii) Gweddïwn,**

Mae’r gannwyll wedi ei chynnau yn arwydd o farn,

yn disgleirio yn erbyn popeth sy’n ddrwg,

yn neidio ac yn dawnsio yn y tywyllwch,

i ddweud bod Duw ar y ffordd i’n cyfarfod

ar ffurf baban mewn preseb,

yn dwyn gobaith, a llawenydd a heddwch i’r byd.

Yr Adfent hwn, gweddïwn yn arbennig dros:

y rhai sy’n ymdrechu i gael dau ben llinyn ynghyd;

y rhai a fydd yn gwario mwy na allant eu fforddio;

y rhai sy’n canfod eu hunain yn unig;

y rhai a fydd yn cael y Nadolig yn amser poenus.

Oherwydd daethost i ddod â newyddion da

am loches i’r digartref, iachâd i’r gwael,

a ffordd well i bob un ohonom gael byw. **Amen.**

**Adfent 4: Mair yn ymweld ag Elisabeth**

**L**

**i) Gweddïwn,**

Arglwydd Iesu,

wrth i ni ddechrau dathlu’r Nadolig, bendithia ein holl ddathlu: y gwledda, rhoi anrhegion, a bod gyda’n teulu a’n ffrindiau.

Dyro i ni oll heddwch o’n mewn,

a llawenydd, a chariad tuag at ein gilydd. **Amen.**

1. **Darlleniad:BCN/** [**www.beibl.net**](http://www.beibl.net/) **Luc 1:39-45(46-55) Beibl.net365, Diwrnod 211**

**iii) Gweddïwn:**

Mae’r gannwyll wedi ei chynnau yn arwydd o ryfeddod,

yn disgleirio er mwyn i bawb cael gweld ei ogoniant,

yn neidio ac yn dawnsio yn y tywyllwch,

i ddweud bod Duw ar y ffordd i’n cyfarfod

ar ffurf baban mewn preseb,

yn dwyn gobaith, a llawenydd a heddwch i’r byd

Fel Mair, canwn dy glod, O Dduw,

am droi’r byd ben i waered:

trwy ofalu am y tlawd,

a gwrando ar y rhai sydd wedi eu hanwybyddu,

a chodi pobl sy’n teimlo nad ydynt yn bwysig.

Diolch i ti am ddangos i’r pwerus sut beth yw gwasanaethu,

ac am ein dysgu sut i rannu. **Amen.**

**Adfent 5: Dydd Nadolig**

1. **Gweddïwn:**

Iesu, brenin heddwch a thangnefedd,

mae’n ben-blwydd arnat heddiw.

Eto ni yw’r rhai sy’n derbyn anrhegion.

Helpa ni, wrth i ni ymgynnull,

i roi i ti ein hanrhegion

o amser a chariad heddiw. **Amen.**

1. **Darlleniad:BCN /** [**www.beibl.net**](http://www.beibl.net/) **Luc 2:1-20, Beibl.net365 Diwrnod 213 a 214**
2. **Goleuo’r Gannwyll**

**iv) Gweddïwn**

*Iesu*, plentyn y preseb,

gyda Mair a roddodd enedigaeth i ti,

gyda’r lletywr a roddodd le i ti,

gyda Joseff a’th amddiffynnodd ti,

gyda’r anifeiliaid a wyliodd drosot ti,

gyda’r angylion a ganodd amdanat ti,

gyda’r bugeiliaid a redodd atat ti,

gyda’n brodyr a’n chwiorydd

ar draws y byd,

rhown groeso i ti.

Iesu, Gwaredwr y byd, rhown groeso i ti. **Amen**